SK
3.5.2023
Úradný vestník Európskej únie
C 156/37
4.2.2.
Vlastnosti Syr má vysušenú, hnedasto-žltú až hnedú hrubozrnnú kôru a pevnú a jemnú konzistenciu.
Je slonovinovobielej farby.
Keď sa nakrája, objavia sa rovnomerne riedko rozmiestnené diery, približne vo veľkosti hrášku, matné aj lesklé.
Vo všeobecnosti sú diery okrúhle a vo veľkosti hrášku.
Chuť je mierna a čím je syr starší, tým je výraznejšia.
V závislosti od stupňa zrelosti môžu byť opísané vlastnosti viac alebo menej výrazné bez toho, že by ovplyvňovali alebo menili celkový dojem zo syra „Vorarlberger Alpkäse“.
Syr „Vorarlberger Alpkäse“ sa môže predávať nakrájaný na rôzne veľkosti.
Dôvody Formulácia „viac ako 45 % tuku v sušine“ sa vypúšťa bez náhrady, pretože vzhľadom na existujúce právne požiadavky nie je potrebná.
Znenie textu, ktorého časť pochádza zo špecifikácie a časť je nová, sa spresnilo s cieľom objasniť a zlepšiť úplnosť opisu výrobku, čo inšpekčnému orgánu poskytuje presnejšie a spoľahlivejšie parametre výrobku, ktorými sa zabezpečí kvalita výrobku.
Minimálne obdobie zrenia sa takisto definovalo presnejšie, a teda sa objasnilo.
Situácia na trhu a v oblasti predaja, kde prevláda trend syrov, ktoré zrejú dlhšie, si vyžaduje väčšiu toleranciu, a to najmä čo sa týka výšky formy a hmotnosti jednotlivých bochníkov syra.
Hmotnosť sa teda zvýšila na maximálne 40 kg.
Táto zmena nemá žiadne neželané účinky či vplyv na kvalitu syra „Vorarlberger Alpkäse“.
2.
Dôkaz o pôvode
Predchádzajúce komentáre súvisiace s históriou výrobku v bode 5 písm.
d) (Dôkaz o pôvode) pôvodnej špecifikácie výrobku, ktoré mali byť predstavené v tomto bode v čase udelenia uznania danému označeniu, boli teraz presunuté do bodu 4.6 (Súvislosť s geografickou oblasťou).
Namiesto nich sa do bodu 4.4 (Dôkaz o pôvode) zmenenej špecifikácie zahrnuli ustanovenia týkajúce sa jednotlivých odvetví v oblasti zabezpečovania vysledovateľnosti: „Žiadateľské združenie si vedie register výrobcov, v ktorom je zapísaná každá ‚Sennalpe‘ (alpská syráreň) v geografickej oblasti, v ktorej sa vyrába syr ‚Vorarlberger Alpkäse‘, spolu s názvom pasienku a kontaktnou adresou.
Daná ‚Sennalpe‘ musí predložiť špecifickú žiadosť žiadateľskému združeniu, aby bola zapísaná do tohto registra.
Ďalšia preprava použitého mlieka z jednej schválenej alpskej syrárne do druhej v rámci vymedzenej oblasti je povolená.
Množstvo prepraveného mlieka sa musí zaznamenať pomocou dodacieho listu, aby sa zabezpečila vysledovateľnosť.
Aby sa zabezpečila vysledovateľnosť syra ‚Vorarlberger Alpkäse‘ aj mimo dodávateľských reťazcov, žiadateľské združenie vydáva na základe žiadosti kazeínovú značku.
Táto značka obsahuje sériové číslo.
Kazeínová značka zahŕňa tento text: ‚G.U.-VBG ALPKAESE XXXXXX‘ Pracovníci ‚Sennalpe‘ musia uviesť kazeínovú značku obsahujúcu sériové číslo na každý vyrobený bochník syra ešte pred lisovaním a zaznamenať túto skutočnosť do správy o dennej výrobe.
V správe o dennej výrobe sa zaznamenáva aj dátum výroby, množstvo spracovaného mlieka, teplota zahrievania a počet syrov vyrobených v daný deň.
Zhoda s obdobím zrenia sa dá vysledovať prostredníctvom výrobnej šarže či záznamov o výrobe.
Tento syr môže byť uskladnený a zrieť v pivniciach určených na zrenie rozmiestnených po regióne na miestach s nižšou nadmorskou výškou vo vymedzenej oblasti.
Pracovníci ‚Sennalpe‘ musia pri predaji syra ‚Vorarlberger Alpkäse‘ zaznamenávať údaje, ktoré umožňujú vysledovateľnosť (napr. dodacie listy/výrobné šarže).“